
ABSTRAK 

Hadis merupakan salah satu dalil terpenting dalam menetapkan dasar-dasar 
keyakinan Islam, manakala akidah pula merupakan tunjang paling utama dalam 
pembinaan keimanan kepada Allah SWT. Memandangkan kedudukan hadis 
sangat diperlukan dalam pembentukan akidah, ulama Ahl al-Sunnah wa al- 
Jama'ah telah menekankan perbahasan tentang pendalilan hadis dalam akidah. 
Antara perbincangan tersebut adalah berkaitan penerimaan atau penolakan 
hadis berdasarkan pembahagian bilangan turug atau sanad kepada dua 
bahagian, hadis mutawatir dan hadis ahad. Dalam hal ini, keseluruhan ulama 
bersepakat menerima pendalilan hadis mutawatir, sedangkan pendalilan hadis 
ahad telah menjadi pertikaian yang berlarutan sehingga sekarang. Kesan 
daripada perselisihan tersebut telah mencetuskan kekeliruan kepada sebilangan 
umat Islam hari ini sama ada hadis ahad dapat dijadikan hujah atau tidak dalam 
menetapkan akidah. Menerusi kaedah analisis kandungan dokumen daripada 
pelbagai sumber primer dan sekunder yang berautoriti, artikel ini akan 
mengetengahkan suatu penelitian tentang isu berkaitan untuk mengenal pasti 
kedudukan hadis ahad dapat dijadikan sebagai sumber pendalilan dalam akidah 
atau sebaliknya. Kajian mendapati bahawa jumhur ulama Ahl al-Sunnah wa al- 
Jamaah tidak menerima pendalilan hadis ahad dalam akidah kerana hadis ahad 
menghasilkan keputusan yang bersifat zan, sedangkan akidah Islam dibina 
berasaskan keyakinan yang jazm melalui dalil-dalil bersifat mutawatir. Walau 
bagaimanapun, sebilangan ulama lain menerima pendalilan hadis ahad dengan 
tidak membezakan antara hadis ahad dan hadis mutawatir dalam menghasilkan 
keyakinan terhadap akidah atau fikah, namun pandangan yang dikemukakan oleh 
Jumhur ulama didapati lebih kukuh berdasarkan hujah yang dibawakan oleh 
mereka. 


Kata kunci: Hadis Ahad, Akidah, Yakin, Zan. 

PENDAHULUAN 

Pendalilan dalam akidah Islam terdiri daripada dua sumber iaitu dalil nagli 
dan dalil “aqli. Dalil naqli merujuk kepada nas-nas al-Quran dan hadis 
Rasulullah SAW, manakala dalil “agli merujuk kepada penyusunan bukti- 
bukti yang diyakini oleh akal manusia. Para ulama bersepakat mengiktiraf 
dalil nagli sebagai sumber utama dalam menetapkan akidah yang benar 
kerana kedua-dua sumber ini mempunyai penghujahan bersifat gat 'iyyah al- 
thubuth daripada Rasulullah SAW. Namun begitu, dalam membincangkan 
perihal pendalilan hadis, mereka berselisihan pendapat tentang penghujahan 
hadis ahad yang tidak mutawatir sama ada ia dapat dijadikan sebagai salah 
satu sumber dalil yang gat'iyyah al-thubut atau tidak dalam perbahasan 
akidah.” 

Sorotan literatur membuktikan bahawa terdapat tiga kumpulan 
ulama dalam mendepani isu tersebut: Kumpulan pertama berpendapat hadis 
ahad tidak diterima dalam mengisbatkan akidah, malah beranggapan hadis 
ini hanya memberi faedah dari sudut kegunaan untuk beramal sahaja tetapi 
bukan dari sudut memberi keyakinan. Kumpulan kedua pula berpendapat 
hadis ahad diterima sebagai sumber dalam akidah dan ia membawa kepada 
keyakinan dan beramal. Sedangkan kumpulan ketiga berpendapat hadis ahad 
yang diriwayatkan oleh al-Bukhari dan Muslim ataupun salah seorang 
daripada mereka sahaja yang dapat dijadikan hujah dalam akidah.'” 
Perselisihan yang berlaku ini menyebabkan timbul kekeliruan dalam 
kalangan masyarakat Islam bagi menilai pendapat kumpulan ulama manakah 
yang paling tepat tentang permasalahan tersebut. 

Menerusi kaedah analisis kandungan dokumen daripada pelbagai 
sumber primer dan sekunder yang berautoriti, artikel ini akan 
mengetengahkan suatu penelitian tentang isu berkaitan untuk mengenal pasti 
sama ada hadis ahad dapat dijadikan sebagai sumber pendalilan dalam 
akidah atau sebaliknya. Selain itu, tulisan ini turut menjelaskan tentang 
peringkat keyakinan dalam menetapkan keimanan berlandaskan ilmu 
sehingga membawa kepada pengukuhan dan kesempurnaan akidah 
seseorang Islam. Sebagai permulaan, artikel ini akan memaparkan definisi 


198 al-Duri, Oahtan “Abd al-Rahman (2012), al- Agidah al-Islamiyyah wa Madhahibuha, 
Bayrut: Kitab Nashirun, hlm. 23-24. 

199 Ibid., hlm. 24-27, al-Salih, Subhi (2009), ‘Ulum al-Hadith, Bayrut: Dar al-'Ilm 
Lilmalayin, hlm. 151. 

hadis ahad terlebih dahulu untuk menjelaskan definisi serta pembahagian 


hadis ahad menurut kacamata ulama Ahl al-Sunnah wa al-Jama' ah.” 


DEFINISI HADIS AHAD 
Hadis ialah sesuatu yang disandarkan kepada Rasulullah SAW sama ada ia 
berupa perkataan, perbuatan, pengakuan, sifat fizikal, akhlak dan perilaku 


Baginda setelah diangkat menjadi rasul atau sebelumnya.” 


Jika ditinjau dari 
sudut penggunaan perkataan hadis dan sunnah pula, didapati bahawa kedua- 
dua perkataan ini mempunyai pengertian dan maksud yang serupa serta 
boleh ditukar ganti antara satu sama lain. Namun sekiranya dirujuk kepada 
asal usul kedua-dua perkataan tersebut, ia menunjukkan bahawa terdapat 
beberapa perbezaan dalam penggunaannya sama ada dari sudut bahasa atau 
istilah.” Dalam hal ini, sebilangan ulama menyatakan hadis hanya 
mencakupi perkataan, perbuatan dan perilaku Rasulullah SAW, manakala 
sunnah mencakupi perbuatan dan perilaku Rasulullah SAW sahaja.” 

Ulama hadis telah melakukan pembahagian hadis melalui pelbagai 
kaedah, antaranya pembahagian dari aspek bagaimana sesuatu hadis sampai 
kepada umat Islam melalui bilangan turuq (jalan-jalan) atau sanad. 
Berdasarkan bilangan turuq (jalan-jalan) atau sanad tersebut, hadis telah 
dibahagikan kepada dua bahagian iaitu; hadis mutawatir dan hadis ahad. 
Hadis mutawatir ialah hadis yang mempunyai bilangan para perawi yang 
ramai pada setiap peringkat sanad sehingga akal dan adat menolak 
kemungkinan para perawi tersebut bersepakat untuk melakukan pendustaan 
terhadap sesuatu hadis yang diriwayatkan oleh mereka dengan bersandarkan 


kepada pancaindera.” Manakala hadis ahad ialah hadis yang tidak 


200 Ahl al-Sunnah wa al-Jama'ah dalm tulisan ini secara umumnya bermaksud sebuah 
mazhab terdiri daripada setiap orang Islam yang mengikut petunjuk Rasulullah SAW dan para 
sahabat dalam memahami serta malaksanakan tuntutan akidah, fikah dan akhlak. Maka 
terkeluar daripada Ahl al-Sunnah wa al-Jama'ah ialah aliran bidaah seperti Shi'ah, Khawarij, 
Mu'tazilah, Qadariyyah, Jabariyyah, Mujassimah dan lain-lain lagi. Lihat al-Mahdali, al- 
Sayyid Muhammad “Agil bin “Ali (1993), Ahl al-Sunnah wa al-Jama'ah: Madkhal wa 
Dirasah, Qahirah: Dar al-Hadith, hlm. 7-11. 

201 Muhammad ‘Umar Hashim (T.th), al-Sunnah al-Nabawiyyah wa ‘Ulumuha, T.t.p: 
Maktabah Gharib, hlm. 17; Nur al-Din ‘Itr (1424H), Manhaj al-Naqd fi ‘Ulum al-Hadith, 
Damshiq: Dar al-Fikr, hlm. 27; 

202 al-Salih, op.cit., hlm. 3. 

203 Ibid., hlm. 6. 

204 Khatib al-Baghdadi, Abi Bakar Ahmad bin cAli bin Thabit (2006), Kitab al-Kifayah fi 
‘Ilm al-Riwayah, tahqiq: Zakaria ‘Amyarat, Bayrut: Dar al-Ķitab al-‘Ilmiyyah, hlm. 20; al- 
Salih, op.cit., hlm. 146-147; Abu Zahrah, Muhammad (T.th), Usul al-Fiqh, Qahirah: Dar al- 

memenuhi syarat-syarat hadis mutawatir atau tidak memenuhi sebahagian 
dari syarat-syarat mutawatir.” Hadis ahad dapat dibahagikan kepada tiga 
bahagian iaitu: 

1. Hadis mashhur: Iaitu hadis yang diriwayatkan oleh tiga atau lebih perawi 
dalam salah satu daripada peringkat-peringkat sanad, namun ia tidak 
mencapai tahap hadis mutawatir. 

2. Hadis “aziz: Iaitu hadis yang diriwayatkan oleh sekurang-kurangnya dua 
perawi dalam salah satu daripada peringkat-peringkat sanad. 

3. Hadis gharib: Iaitu hadis yang diriwayatkan oleh seorang perawi sahaja 
dalam salah satu daripada peringkat-peringkat sanad.” 

Berdasarkan definisi dan pembahagian hadis ahad di atas, difahami 
bahawa jumhur ulama bersetuju bahawa hadis yang mempunyai empat atau 
lebih perawi sahaja yang dikategorikan sebagai hadis mutawatir walaupun 
masih terdapat perselisihan.” Manakala hadis yang mempunyai tiga perawi 
atau kurang adalah termasuk dalam pembahagian hadis ahad sama ada hadis 
mashhur, hadis “aziz atau hadis gharib. Pembahagian ini juga menunjukkan 
bahawa para ulama bukan sahaja mementingkan sesuatu hadis itu telah 


menepati syarat-syarat hadis sahih" atau hadis hasan?”, bahkan mereka 





Fikr al-“Arabi, hlm. 107: al-Zuhayli, Wahbah (1986), Usul al-Fiqh al-Islami, Damshiq: Dar 
al-Fikr, jld. 1, hlm. 451. 

205 Khatib al-Baghdadi, op.cit., hlm. 16-17, al-“Asgalani, Shihab al-Din Ahmad bin Hajar 
(2001), Nuzhat al-Nazar fi Tawdih Tukhbat al-Fikr fi Mustalah Ahl al-Athar, tahgig: “Abd 
Allah bin Dif Allah al-Rahili, Riyad: Maktabah al-Malk Fahd al-Wataniyyah Athna' al-Nashr, 
hlm. 55, al-Gasimi, Muhammad Jamal al-Din (2004), al-Oawa'id al-Tahdith Min Funun 
Mustalah al-Hadith, tahqiq: ‘Abd al-Qadir al-Arnaud, Bayrut: Muassasah al-Risalah, hlm. 
243. 

206 Ibn al-Salah, Abu ‘Umar wa ‘Uthman bin ‘Abd al-Rahman al-Shahruzwari (1986), ‘Ulum 
al-Hadith li Ibn al-Salah, tahqiq: Nur al-Din ‘Itr, Damshig: Dar al-Fikr, hlm. 270, Abu 
Zahrah, op.cit., hlm. 108. 

207 Berlaku perselisihan pendapat tentang bilangan perawi bagi setiap peringkat sanad hadis 
mutawatir. Pendapat masyhur ialah empat orang atau lebih berdasarkan surah al-Nur (24) ayat 
13 serta bersesuaian dengan bilangan perawi hadis mashhur sekurang-kurangnya tiga orang. 
Sebilangan pendapat lain menyatakan; lima orang, 10 orang, 12 orang, 20 orang, 40 orang, 70 
orang, 313 orang dan sebagainya lagi. Lihat al-Salih, op.cit., hlm. 147. 

208 Hadis sahih ialah hadis musnad yang mempunyai sanad yang bersambung dan 
diriwayatkan oleh perawi yang “adil lagi dabit daripada perawi yang “adil lagi dabit sehingga 
sampai kepada Rasulullah SAW atau para sahabat atau para tabi'in. Hadis sahih ini juga 
bukan hadis shaz atau hadis mu'allal. Lihat Ibn Kathir (1996), al-Ba'ith al-Hathith Sharh 
Ikhtisar “Ulum al-Hadith, tahgig: Ahmad Muhammad Shakir & Nasir al-Din al-Albani, 
Riyad: Maktabah al-Macarif, jld. 1, hlm. 99. 

209 Hadis hasan ialah hadis yang sanadnya bersambung dan diriwayatkan oleh perawi yang 
“adil tetapi ingatannya kurang sempurna, namun ia masih terselamat daripada tergolong 
dalam hadis shaz atau hadis mu'allal. Perbezaan antara hadis sahih dan hadis hasan ialah 

turut mementingkan kuantiti para perawi bagi setiap peringkat sanad agar 
keyakinan mereka terhadap intipati Islam bertambah kukuh. 


KEYAKINAN SEBAGAI ILMU DALAM AKIDAH 
Akidah ialah suatu perkara yang berkaitan dengan kepercayaan dan 
keyakinan di dalam hati sehingga jiwa menjadi tenang kerana tiada lagi 


keraguan dan kesamaran untuk beriman kepada Allah SWT.” 


Mengenal 
Allah SWT (ma'rifah Allah) merupakan kewajipan paling utama bagi 
memperolehi keimanan agar keyakinan seseorang mukallaf terhadap Allah 


SWT sentiasa terpelihara.” 


Dimaksudkan dengan ma'rifah Allah tersebut 
ialah keyakinan yang teguh dan berbetulan dengan hakikat yang sebenar dan 
disertai oleh dalil tertentu. Dalam hal ini, penekanan terhadap aspek 
keyakinan sangat penting dengan mensyaratkan keyakinan tersebut mesti 
berbentuk jazm (keyakinan yang teguh) sepenuhnya tanpa dimasuki oleh 
unsur-unsur zan, shak atau wahm. Manakala keyakinan yang jazm ini pula 
terhasil daripada dalil-dalil bersifat gat'iyah al-thubut sahaja sama ada ia 
berbentuk ijmali (ringkas) atau tafsili (terperinci)? 

Istilah ilmu”? sering dikaitkan dengan keimanan dan keyakinan 
kerana pengertian iman itu sendiri ialah membenarkan dengan hati secara 
pasti bersesuaian dengan dalil atau bukti. Maka keyakinan hati yang tidak 
sampai kepada peringkat kepastian, ia tidak disebut sebagai iman, malah ia 
dikenali sebagai zan.” Perkara ini dijelaskan oleh al-Quran sepertimana 


berikut: 


T sg a NA AO Sn a E 
ul ol SV os o ale gya ea LG 

perawi yang “adil dalam hadis hasan kurang dabit, sedangkan perawi dalam hadis sahih 
adalah dabit. Lihat al-Salih, op.cit., hlm. 156. 

210 al-Banna, Hasan (1421H), al-'Aqaid, tahqiq: Ridwan Muhammad Ridwan, 
Iskandariyyah: Dar al-Da' wah, hlm 7. 

211 al-Bayjuri, Ibrahim bin Muhammad bin Ahmad (2001), Tuhfah al-Murid, Bayrut: Dar al- 
Kitab al- Ilmiyyah, hlm. 45. 

212 al-Bayjuri, op.cit., hlm. 45, al-Duri, op.cit., hlm. 24. 

213 Al-Bagillani mendefinisikan ilmu ialah mengetahui perkara-perkara yang maklum 
sebagaimana hakikatnya. Lihat al-Bagillani, Abi Bakar Muhammad bin Tayyib (1957), al- 
Tamhid, Bayrut: Maktabah al-Shargiyyah, hlm. 6. 

214 al-Razi, Abi Bakar bin ‘Abd al-Qadir (1989), Mukhtar al-Sihah, Lubnan: Maktabah 
Lubnan, hlm. 656; Fathi Muhammad Salim (1981), al-Istidlal bi al-Zanni fi al- Agidah, 
Bayrut: Dar al-Bayariq, hlm. 11. 

Maksudnya: 

Sesungguhnya orang-orang yang tidak beriman kepada kehidupan akhirat, 
mereka benar-benar menamakan malaikat itu dengan nama perempuan. 
Mereka tidak mempunyai pengetahuan tentang itu dan mereka tidak lain 
hanyalah mengikuti sangkaan sedangkan sesungguhnya sangkaan itu tiada 
berfaedah walaupun sedikit terhadap kebenaran.” 

Para ulama telah menetapkan tiga kaedah dalam menentukan tahap 
keyakinan iaitu melalui pancaindera, pendalilan akal dan perkhabaran yang 
benar. Pertama, pancaindera: Pada diri manusia terdapat lima pancaindera 
yang mempunyai kemampuan untuk mendengar, melihat, menghidu, merasa 
dan menyentuh. Pancaindera tersebut dapat memberikan keyakinan kepada 
manusia kerana ia bertindak sebagai pemberi maklumat, contohnya manusia 
yakin dengan kewujudan diri sendiri, keberadaan mereka di atas bumi serta 
kewujudan perkara-perkara lain. Kedua, pendalilan akal: Melalui kaedah 
pendalilan akal seperti penelitian, analisis, pembuktian dan penyusunan 
maklumat, ia dapat memberikan keyakinan kepada manusia untuk 
menggunakan akal dalam menghasilkan ilmu. Contohnya, manusia 
menggunakan akal dalam menentukan bilangan seribu lebih banyak daripada 
seratus, mengetahui pintu diketuk oleh seseorang apabila tendengar pintu 
diketuk dan sebagainya lagi. Maka setiap perkara yang dihasilkan melalui 
pendalilan akal dapat memberi keyakinan, seterusnya menjadi pegangan 
dalam kepercayaan. 

Ketiga, perkhabaran yang benar: Keyakinan juga dapat diperolehi 
melalui perkhabaran benar dan mutawatir yang disampaikan oleh individu 
ataupun sekumpulan manusia. Contohnya manusia mengetahui mengenai 
kewujudan negara China tanpa perlu melihat dan tidak juga dibuktikan 
melalui akal, tetapi kewujudan negara tersebut sampai kepada mereka 
melalui perkhabaran yang disampaikan. Keadaan ini jelas menunjukkan 
bahawa perkhabaran yang mutawatir mampu memberikan keyakinan, 
bahkan perkhabaran tersebut menghasilkan ketenangan dalam jiwa kerana 
mustahil pada akal terdapat sekumpulan manusia yang ramai bersepakat 
untuk berdusta.” Berdasarkan penjelasan tersebut, pendalilan hadis ahad 
adalah termasuk dalam perbincangan perkhabaran yang benar kerana ia 


215 al-Najm (53): 27-28. 
216 al-Maydani, “Abd al-Rahman Hasan Habannakah (2004), al- Agidah al-Islamiyyah wa 
Ususuha, Damshig: Dar al-Galam, hlm. 31-45. 

melibatkan perkhabaran individu atau sekumpulan manusia dalam 
memperkatakan sesuatu dakwaan. 


PENERIMAAN DAN PENOLAKAN HADIS AHAD DALAM AKIDAH 
Ulama Ahl al-Sunnah wa al-Jama'ah berbeza pendapat terhadap pendalilan 
hadis ahad dalam akidah. Pendapat pertama daripada jumhur ulama ialah 
tidak harus berhujah dengan hadis ahad dalam perkara akidah kerana ia 
tidak bersifat gat 'iyyah al-thubut, sedangkan akidah didasari oleh keyakinan 
yang jazm.”" Antara ulama yang menolak pendalilan hadis ahad tersebut 
ialah: al-Nawawi, al-Haramain, al-Taftazani, al-Ghazali, Abu Mansur al- 
Baghdadi, Ibn al-Athir, Safi al-Din al-Baghdadi al-Hanbali, Ibn Gudamah, 
al-Razi, ‘Abd al- “Aziz al-Bukhari, al-Subki, al-Mahdi, al-San' ani, Ibn “Abd 
al-Shukur, al-Shangiti dan lain-lain.”$ Antara hujah yang diberikan oleh 
jumhur ulama bagi menolak penggunaan hadis ahad dalam akidah ialah: 

1. Sekiranya sesuatu khabar atau berita yang disampaikan daripada seorang 
sahaja dapat memberikan keyakinan, maka kita juga perlu mempercayai 
semua perkhabaran yang dibawa oleh seseorang. Tetapi hakikatnya kita 
tidak melakukan perkara tersebut iaitu tidak mempercayai sepenuhnya 
perkhabaran yang disampaikan oleh hanya seorang penyampai walaupun 
orang tersebut dalam kalangan orang dipercayai.” 

2. Sekiranya sesuatu khabar yang disampaikan oleh seorang sahaja dapat 
memberi keyakinan, maka diharuskan untuk nasakh nas-nas al-Guran dan 
sunnah yang mutawatir dengan hadis ahad memandangkan kedudukan hadis 
ahad telah menjadi setaraf dengan kedudukan al-Quran dan sunnah yang 
mutawatir. Walau bagaimanapun, kaedah nasakh al-Quran dan sunnah yang 
mutawatir perlu kepada sumber yang sama atau lebih kuat dari sudut 
kedudukan dengan nas-nas mutawatir. Maka tidak harus nasakh al-Quran 


217 Al-Nawawi menyatakan bahawa sepakat jumhur umat Islam dalam kalangan para 
sahabat, tabicin dan selepas mereka antaranya ulama hadis, ulama fikah dan ulama akidah 
berpendapat hadis ahad tidak dapat dijadikan hujah dalam akidah kerana ia menghasilkan zan 
yang tidak membawa keyakinan. Lihat al-Nawawi, Muhyi al-Din Yahya bin Sharf (1929), 
Sahih Muslim bi Sharh al-Nawawi, Qahirah: Matbu'ah al-Misriyyah bi al-Azhar, jld. 1, hlm. 
131. 

218 al-Qanubi, Sa'id bin Mabruk bin Hamud (1318H), al-Sayf al-Had fi al-Rad “Ala Man 
Akhadha bi Hadith al-Ahad fi Masail al-P'tiqad, “Uman: Matabi' al-Nahdah, hlm. 7, al-Duri, 
op.cit., hlm. 24-25. 

219 al-Duri, op.cit., hlm. 25. 

dan sunnah yang mutawatir dengan sumber yang lemah seperti hadis 
ahad. 
3. Sekiranya sesuatu perkhabaran yang disampaikan oleh seorang sahaja 
dapat memberi keyakinan, maka diharuskan berhukum dengan seorang saksi 
sahaja. Namun penyaksian seorang saksi tidak diterima sebagai bukti dalam 
hukum sekiranya tidak diiringi dengan sumpah oleh saksi tersebut ketika 
ketiadaan saksi yang kedua.” 
4. Dilaporkan pada zaman para sahabat bahawa mereka menolak hadis-hadis 
ahad yang bertentangan dengan pengertian al-Ouran dan riwayat mutawatir 
lain. Sekiranya hadis ahad memberi keyakinan, sudah tentu para sahabat 
tidak menolaknya sebagai hujah dalam menetapkan sesuatu perkara.” 
Pendirian jumhur ulama tentang ketidakharusan menggunakan hadis 
ahad dalam akidah ini turut dikuatkan dengan pendapat keempat-empat 
imam mazhab terdiri daripada Imam Abu Hanifah, Imam Malik, Imam 
Imam al-Shafi'i dan Imam Ahmad dalam satu riwayat.” Manakala pendapat 
kedua ialah harus berhujah dengan hadis ahad kerana ia turut bersifat 
gat'iyyah al-thubut yang meyakinkan. Antara ulama yang menerima 
pendalilan hadis ahad ini ialah, al-Isfarayini, Ibn Furak, Oadi “Abd al- 
Wahab al-Maliki, Oadi Abu Tayyib al-Tabari, Ibn Hazm, Ibn “Abd al-Bar, 


Abu Ishaq al-Shayrazi dan lain-lain.” 


Namun Ibn Salah mensyaratkan hadis 
ahad yang diriwayatkan oleh al-Bukhari dan Muslim ataupun salah seorang 
daripada mereka sahaja yang diterima untuk dijadikan hujah dalam 
akidah.” Hujah yang dikemukakan oleh kumpulan ulama ini antaranya 
ialah: 

1. Rasulullah SAW pernah bertemu dengan para jemaah haji sama ada 
secara individu atau kumpulan untuk menyebarkan ajaran Islam. Apabila 
para jamaah tersebut pulang ke tempat tinggal mereka, segala ajaran Islam 


yang disampaikan oleh Rasulullah SAW telah disebarkan oleh mereka. Hal 





220 Ibid. 

221 Ibid. 

222 Ibid. 

223 al-Ghazali, Muhammad (2003), Turathuna al-Fikri ft al-Mizan al-Shara' wa al- Agl, 
Oahirah: Dar al-Shurug, hlm. 170; al-Qanubi, op.cit., hlm. 9-12. 

224 al-Duri, op.cit., hlm. 26; Ibn Kathir, op.cit., hlm. 128; al-Saffarini, Muhammad bin 
Ahmad bin Salim (2008), Lawami' al-Anwar al-Bahiyyah, tahgig: Abu “Abd al-Rahman “Adl 
bin Sa'id, Bayrut: Dar al-Kitab al- Ilmiyyah, jld. 1, hlm. 19. 

225 Ibn al-Salah, op.cit., hlm. 28-19, al-Duri, op.cit., hlm. 27 al-Salih, op.cit., hlm. 151. 

ini menunjukkan bahawa hadis ahad boleh digunakan sebagai hujah dalam 
akidah dan fikah.” 

2. Masyarakat Ouba' menggunakan hadis ahad dalam masalah pertukaran 
arah kiblat solat. Setelah perkara tersebut sampai kepada pengetahuan 
Rasulullah SAW, Baginda mengiktiraf pertukaran kiblat itu.” 

Walau bagaimanapun, hujah ini dijelaskan oleh jumhur ulama 
dengan menyatakan bahawa dalam prinsip akidah hanya disampaikan 
dengan mutawatir secara qat'i sahaja kerana ia melibatkan tunjang agama 
Islam yang memerlukan keyakinan.” Sedangkan perkara yang berkaitan 
dengan fikah, ia tidak menjadi pertikaian dalam kalangan ulama untuk 
mengharuskan penggunaan hadis ahad dalam menetapkan sesuatu hukum 


amali. 


Berdasarkan penelitian dan kenyataan daripada hujah-hujah jumhur 
ulama mengenai persoalan ini, didapati bahawa objektif utama akidah ialah 
memberi keyakinan yang jazm kepada hati serta pegangan itu tidak boleh 
terdedah kepada kesalahan dan keraguan. Ini kerana akidah yang kuat dan 
teguh hanya akan diperolehi melalui nas-nas al-Quran dan sunnah yang 
mutawatir dengan catatan kedua-dua nas tersebut jelas dan tidak 
memerlukan pentakwilan. Sekiranya nas-nas tersebut tidak memenuhi syarat 
berkaitan, ia tidak boleh berpegang dengan nas-nas ini dalam aspek 


akidah.” 


ANALISIS PENDALILAN HADIS AHAD DALAM AKIDAH 

Kumpulan ulama yang menerima pendalilan hadis ahad dalam menetapkan 
akidah tidak membezakan antara hadis mutawatir dan hadis ahad yang 
bersifat sahih. Mereka berpendapat setiap hadis ahad yang bertaraf sahih 
sama ada hadis tersebut hadis mashhur, hadis “aziz atau hadis gharib adalah 
diterima untuk dijadikan hujah dalam akidah.”' Maka mereka menyatakan 


226 al-Duri, op.cit., hlm. 26. 

227 Ibid. 

228 Beberapa ayat al-Quran turut menjelaskan tentang keharusan menggunakan bukti yang 
zan terhadap sesuatu permasalahan fikah, contohnya dalam persoalan ruju' perkahwinan. 
Lihat al-Baqarah (2): 230. 

229 Ibid., hlm. 26-27; Mahmud Shaltut (2001), al-Islam “Aqidah wa Shari'ah, Qahirah: Dar 
al-Shuruq, hlm. 60; Suhair Rashad Mahna (T.th), Khabr al-Wahid fi al-Sunnah wa Athar fi al- 
Fiqh al-Islami, Qahirah: Dar al-Shuruq, hlm. 30-55. 

230 al-Duri, op.cit., hlm. 27; al-Qanubi, op.cit., hlm. 23. 

231 al-Ashgar, “Umar Sulayman (1999), al- Agidah fi Allah, Urdun: Dar al-Nafa'is, hlm. 51: 
al-Albani, Muhammad Nasir al-Din (2005), al-Hadith Hujah Binafsih fi al-“Agaid wa al- 
Ahkam, Riyad: Maktabah al-Ma'arif, hlm. 49. 

sekiranya hadis ahad boleh digunakan dalam fikah untuk menetapkan 


hukum-hakam, hadis ahad juga boleh digunakan dalam akidah untuk 


232 


menetapkan keyakinan. Ini bermaksud mereka tidak membezakan 


penghujahan hadis ahad dalam akidah atau fikah, sebaliknya memandang 
setiap hadis ahad yang bertaraf sahih diterima untuk dijadikan sebagai hujah 
gat'i yang membawa kepada kewajipan menyakini dan melaksanakan 


sesuatu tuntutan perkhabaran. Bahkan mereka turut menyandarkan pendapat 


11233 


mereka kepada Imam al-Shafi yang dikatakan bahawa wajib menerima 


hadis yang diyakini kesahihannya sebagai hujah dalam menguatkan 
pandangan tersebut.” 

Manakala jumhur ulama menolak pendapat tersebut dengan 
mengemukakan hujah bahawa sesuatu perkhabaran atau dakwaan mesti 


berdasarkan dalil yang mencapai peringkat gat'iyyah al-thubut melalui 


235 


pendalilan berbentuk mutawatir.” Ini kerana dalil yang mencapai taraf 


mutawatir akan menghasilkan keyakinan yang teguh serta tidak 
menimbulkan keraguan mengenai kesahihan sesuatu maklumat yang 
diterima. Dalam hal ini, hadis ahad tidak termasuk dalam kategori mutawatir 
disebabkan hadis ahad tidak memenuhi syarat-syarat hadis mutawatir dari 
sudut bilangan perawi pada setiap peringkat sanad. Namun keutamaan hadis 


232 al-Albani, op.cit., hlm. 49. 

233 Kenyataan Imam al-Shafi'i dikatakan terdapat dalam karyanya al-Risalah. Penelitian 
mendapati bahawa Imam al-Shafi'i tidak menentukan secara jelas tentang penerimaan hadis 
ahad dalam akidah, bahkan beliau sekadar menyatakan secara umum sahaja. Hal ini 
berkemungkinan penerimaan hadis ahad dimaksudkan beliau adalah berkaitan persoalan fikah 
memandangkan al-Risalah merupakan sebuah karya fikah. Kebiasaannya para ulama akan 
menerangkan tentang pendirian mereka terhadap sesuatu pendalilan dalam akidah secara 
terperinci sama ada menerima atau menolak. Namun, berkemungkinan juga Imam al-Shafi'i 
sememangnya bermaksud menerima hadis ahad dalam semua perkara termasuk akidah. Wa 
Allahu A'lam. Lihat al-Shafi'i, Muhammad bin Idris (T.th), al-Risalah, tahgig: Ahmad 
Muhammad Shakir. Bayrut: Dar al-Kitab al- Ilmiyyah, jld. 3, hlm. 457. 

234 Ibid., hlm. 39. 

235 Al-Buti menjelaskan kaedah ulama Ahl al-Sunnah wa al-Jama'ah dalam menetapkan 
keyakinan akidah ialah: 

JIN Leak oa Of jl Cina YEL cs | 

Maksudnya: 

Jika anda penyampai berita maka hendaklah yang benar dan sahih, atau jika anda mendakwa 
(sesuatu kebenaran) maka hendaklah dengan dalil dan bukti. 

Menurut al-Buti, dimaksudkankan dengan berita atau bukti yang sahih dalam akidah ialah 
dalil-dalil berbentuk gat'iyyah al-thubut yang membawa kepada keyakinan. Maka sumber 
pendalilan bagi usul akidah adalah merujuk kepada dalil-dalil mutawatir sahaja. 

Lihat al-Buti, Muhammad Sa'id Ramadan (2009), Kubra al-Yaginiyyat al-Kawniyyat, 
Damshig: Dar al-Fikr, hlm. 34. 

mutawatir dalam menghasilkan keyakinan sangat penting dalam pembinaan 
akidah kerana al-Quran mencela sesuatu perkara yang dibangunkan 
berasaskan zan sepertimana firman Allah SWT berikut: 

SE a A 
Maksudnya: 
Dan kebanyakan mereka tidak mengikuti kecuali melalui sangkaan sahaja. 
Sesungguhnya sangkaan itu tidak sedikitpun berguna untuk mencapai 


kebenaran. Sesungguhnya Allah Maha Mengetahui apa yang mereka 
kerjakan.” 


OE Sla og SEY ot ol ÉI Ji ot BaT a 
Maksudnya: 
Dan jika kamu menuruti kebanyakan orang-orang yang berada di muka bumi 
ini, nescaya mereka akan menyesatkanmu dari jalan Allah. Mereka tidak lain 


hanyalah mengikuti sangkaan belaka dan mereka tidak lain hanyalah 
berdusta (terhadap Allah).2' 


s ga Fir 


RI ga IKAN 


Ti Ál 533 oa ea Lanal 
Seng SA 

Maksudnya: 

Ingatlah sesungguhnya kepunyaan Allah semua yang ada di langit dan 

semua yang ada di bumi. Dan orang-orang yang menyeru sekutu-sekutu 

selain Allah, tidaklah mengikuti (suatu keyakinan). Mereka tidak mengikuti 


kecuali sangkaan belaka dan mereka hanyalah menduga-duga.”* 


Maksudnya: 
Dan yang demikian itu adalah sangkaanmu yang telah kamu sangkakan 
kepada Tuhanmu, Dia telah membinasakan kamu, maka jadilah kamu 


termasuk orang-orang yang rugi.” 


KE en Jo aah bh 


236 Yunus (10): 36. 
237 al-An' am (6): 116. 
238 Yunus (10): 66. 
239 Fusilat (41): 23. 

Maksudnya: 

Dan sesungguhnya mereka (jin) menyangka sebagaimana sangkaan kamu 
(orang-orang kafir Makkah) bahawa Allah sekali-kali tidak akan 
membangkitkan seorang (rasul). 

Walaupun jumhur ulama telah mendatangkan hujah mereka 
berdasarkan ayat-ayat al-Quran, namun sebilangan pendokong kumpulan 
ulama yang menerima pendalilan hadis ahad terlalu berlebih-lebihan dalam 
mempertahankan pandangan mereka. Sebagai contoh, mereka telah 
menghukum bidaah kepada sesiapa yang tidak menerima pendalilan hadis 
ahad dalam akidah dengan menyatakan bahawa golongan jumhur menolak 
hadis Rasulullah SAW yang sahih.” Hasilnya mereka telah mewajibkan 
seluruh umat Islam menggunakan hadis ahad dalam pendalilan akidah 
sebagaimana ia digunakan dalam pendalilan fikah.”” Setelah diperhatikan, 
hukuman seperti ini tidak pernah dikemukakan oleh para ulama Ahl al- 
Sunnah wa al-Jama'ah silam yang menerima pendalilan hadis ahad dalam 
akidah. Kritikan keterlaluan tersebut menunjukkan bahawa mereka tidak 
menghormati perbezaan pandangan dalam kalangan ulama yang tidak 
sependapat dengan pendirian mereka. 


KESIMPULAN 

Hadis ahad ialah hadis yang tidak memenuhi syarat-syarat hadis mutawatir 
atau tidak memenuhi sebahagian dari syarat-syarat mutawatir. Hadis ahad 
dapat dibahagikan kepada tiga bahagian iaitu; hadis mashhur, hadis “aziz dan 
hadis gharib. Ini kerana jumhur ulama telah menjelaskan bahawa hadis yang 
mempunyai empat atau lebih perawi sahaja yang dikategorikan sebagai hadis 
mutawatir. Manakala hadis yang mempunyai tiga perawi atau kurang adalah 
termasuk dalam pembahagian hadis ahad. Jumhur ulama turut bersepakat 
menyatakan pendalilan hadis ahad tidak diterima dalam akidah berdasarkan 
kepada alasan hadis ahad tidak menghasilkan keyakinanan. Ini kerana 
prinsip utama pembinaan akidah adalah berteraskan kepada sumber yang 
dipercayai dan diyakini kesahihannya. 


240 al-Jin (72): 7. 
241 al-Albani, op.cit., hlm. 60. 
242 Ibid., hlm. 53. 

Walau bagaimanapun, jumhur ulama tidak menolak hadis ahad 
secara total, malah mereka mengikitiraf hadis ahad dari sudut ianya boleh 
digunakan dalam masalah fikah kerana ilmu fikah dapat dibina di atas zan. 
Jumhur ulama memandang sekiranya hadis ahad itu sahih dari segi sanad, 
matan dan tidak bertentangan dengan akal, maka mereka membenarkan 
manusia beramal dengannya, tetapi ia tetap tidak memberi keyakinan. 
Sedangkan mengenal Allah SWT (ma'rifah Allah) melalui ilmu akidah 
merupakan kewajipan paling utama bagi memperolehi keimanan agar 
keyakinan terhadap Allah SWT sentiasa terpelihara. Keyakinan tersebut 
mesti berbentuk jazm sepenuhnya tanpa dimasuki oleh unsur-unsur zan, shak 
atau wahm. Manakala keyakinan yang jazm ini pula terhasil daripada dalil- 
dalil bersifat gat 'iyyah al-thubut sahaja sama ada ia berbentuk ijmali atau 
tafsili. Maka itu sumber pendalilan berbentuk mutawatir menjadi suatu 
penghujahan yang kukuh untuk digunakan dalam menetapkan akidah. 

